EkBass/fiwiki-20250220-pages-articles huggingface dataset:
Katu, Auvers-sur-Oise

Katu, Auvers-sur-Oise on hollantilaisen taiteilijan Vincent van Goghin maalaama öljyvärimaalaus kankaalle vuodelta 1890. Se on yksi Van Goghin viimeisistä maalauksista. Teos on ollut vuodesta 1903 Ateneumin taidemuseon kokoelmissa Suomessa osana Antellin kokoelmia. Kooltaan se on 73,5 × 92,5 cm. Van Gogh maalasi teoksen pohjoisranskalaisessa Auvers-sur-Oisen pikkukaupungissa, reilut 30 kilometriä Pariisista luoteeseen, jossa hän sittemmin kuoli maalauksen valmistumisvuonna 1890. Van Gogh oli kaupungissa tohtori Gachet’n hoidettavana saadakseen hoitoa mieltänsä vaivanneisiin ongelmiin. Maalauksesta pystyy helposti tunnistamaan Van Goghin kädenjäljen. Voimakkaat maanläheiset ja iloiset värit, kallistelevat rakennukset ja selvästi erottuvat pensselinjäljet ovat tuttuja myös hänen muista maalauksistaan. ==Maalauksen historiaa== Van Goghin kuoleman jälkeen taulu päätyi ensin hänen veljelleen ja sitten tämän leskelle, jolta sen osti ranskalainen taidekriitikko Julien Leclercq. Hän työskenteli La Gazette -lehdessä. Leclercq osti leskeltä 11 Van Goghin teosta ja järjesti niistä näyttelyn Pariisissa vuonna 1901. Leclercqin vaimo oli suomalaisen kuvanveistäjä Hilda Flodinin sisar, pianisti Fanny Flodin. Fanny Flodin myi teoksen Antellin valtuuskunnalle vuonna 1903. Antellin valtuuskunta maksoi teoksesta 2 500 silloista markkaa. Nykyrahassa se vastaa noin 9 500 euroa. Vincent van Goghin taiteen arvo ja arvostus nousivat huomattavasti 1900-luvulla. Pitkään uskottiin Ateneumin taidemuseon olleen maailman ensimmäinen taidemuseo, jonka kokoelmissa oli Vincent van Goghin teos. Rotterdamilaisen Museum Boijmans van Beuningenin kokoelmiin kuitenkin hankittiin eräs van Goghin piirustus jo vuonna 1899, minkä lisäksi maalaus Poppeleita Nuenenin lähellä lahjoitettiin samaan museoon helmikuussa 1903 muutamia viikkoja ennen kuin Antellin valtuuskunta osti Katu, Auvers-sur- Oisen. Myös saksalaisen taiteenkeräilijän Karl Ernst Osthausin perustamalla yksityismuseolla saattoi olla hallussan van Goghin maalaus Sadonkorjaaja jo vuonna 1902. Katu, Auvers-sur-Oise lienee kuitenkin ensimmäinen van Goghin niin sanotun ranskalaisen kauden taideteos, joka päätyi julkiseen kansalliseen kokoelmaan.Vesa Sirén: Ateneum hehkutti olevansa ensimmäinen museo, jolla oli van Goghin teos – ei pidä paikkaansa, sanoo hollantilainen tutkija Helsingin Sanomat 28.1.2024. Viitattu 25.2.2024. ==Lähteet== * Timo Huusko: Vincent van Gogh: Katu, Auvers-sur-Oise. Teoksessa Ateneum-opas. Toim. Timo Huusko, 2007, s. 71. ISBN 978-951-53-2994-3 ===Viitteet=== ==Aiheesta muualla== * Suomen Kansallisgallerian sivuilla: Kokoelmat: Katu, Auvers-sur-Oise. Luokka:Ateneumin kokoelmat Luokka:Vincent van Goghin maalaukset Luokka:Maisemamaalaukset Luokka:Ekspressionistiset maalaukset
Yksityiselämän suoja

Yksityiselämän suoja kuuluu Suomen perustuslain 2. lukuun kirjattuihin perusoikeuksiin. Suomen perustuslain 10 § yksityiselämän suojasta kuuluu seuraavasti: > Jokaisen yksityiselämä, kunnia ja kotirauha on turvattu. Henkilötietojen > suojasta säädetään tarkemmin lailla. > > Kirjeen, puhelun ja muun luottamuksellisen viestin salaisuus on > loukkaamaton. > > Lailla voidaan säätää perusoikeuksien turvaamiseksi tai rikosten > selvittämiseksi välttämättömistä kotirauhan piiriin ulottuvista > toimenpiteistä. Lailla voidaan säätää lisäksi välttämättömistä rajoituksista > viestin salaisuuteen yksilön tai yhteiskunnan turvallisuutta taikka > kotirauhaa vaarantavien rikosten tutkinnassa, oikeudenkäynnissä ja > turvallisuustarkastuksessa sekä vapaudenmenetyksen aikana. Yksityiselämän suojaa loukkaavia rikoksia ovat esimerkiksi kotirauhan ja viestintärauhan rikkominen, salakuuntelu, -katselu ja -kuvaaminen sekä niiden valmistelu, kunnianloukkaus ja yksityiselämää loukkaava tiedon levittäminen. Salakatselu ja -kuvaaminen on rangaistavaa nimenomaan henkilöön kohdistuvana. == Katso myös == * Kotirauha * Linnadoktriini ==Lähteet== Luokka:Oikeudet ja vapaudet Luokka:Perusoikeudet
Raoul af Hällström

Gustav Torger Raoul af Hällström (14. helmikuuta 1899 – 17. tammikuuta 1975) oli suomalainen teatteri- ja tanssikriitikko. Raoul af Hällström oli af Hällströmin aatelissuvun jäsen. Hän oli arkkitehti Arthur af Hällströmin poika ja elokuvaohjaaja Roland af Hällströmin veli. Tanssia koskevissa kirjoituksissaan af Hällström keskittyi erityisesti balettiin. Toisen maailmansodan jälkeisenä ajanjaksona hänestä tuli ponnekas modernin tanssin vastustaja. Af Hällström laati ensimmäiset esitykset suomalaisen taidetanssin historiasta. Hän oli myös kirjoittamassa Suomen kansallisbaletin historiaa, joka julkaistiin hänen kuolemansa jälkeen vuonna 1981. af Hällström myös laati käsikirjoituksen laulaja Jenny Spennertin elämäkertaan tämän kertomuksen perusteella. Lisäksi af Hällström suomensi useita näytelmiä. Af Hällström toimi Tampereen teatterin johtajana vuosina 1942–1943. == Lähteet == == Teokset == * Tyttö ja omena : romaani (Otava 1924, nimimerkillä Lasse Enner) * Siivekkäät jalat (1945) * Suomen kansallisbaletti 1922–1972 (1981), Irma Vienola-Lindforsin kanssa Luokka:Suomalaiset teatterikriitikot Luokka:Suomalaiset teatterinjohtajat Luokka:Vuonna 1899 syntyneet Luokka:Vuonna 1975 kuolleet Luokka:Suomalaiset aateliset
Petteri Paavola

Petteri Paavola (s. 19. kesäkuuta 1992 Järvenpää) on suomalainen näyttelijä. Hän näytteli Elias Vikstedtin roolia televisiosarjassa Salatut elämät, jossa hän oli mukana syksystä 2011 kevääseen 2015, syksystä 2015 syksyyn 2016 sekä keväällä 2017. Hän on esiintynyt myös sarjan spin-off-sarjoissa Young Man, Cash Man (2013), Young Girl, Dream Girl (2014) ja Satula (2015). Kesäkuusta 2016 alkaen hän on työskennellyt kiinteistönvälittäjänä. Paavola kihlautui huhtikuussa 2020 ja hänet vihittiin puolisonsa kanssa elokuussa 2022. == Filmografia == === Televisiosarjat ja nettisarjat === Vuosi Sarja Rooli Tyyppi 2011–2016, 2017 Salatut elämät Elias Vikstedt televisiosarja 2013 Young Man, Cash Man Elias Vikstedt nettisarja 2014 Young Girl, Dream Girl Elias Vikstedt nettisarja 2015 Satula Pauli nettisarja == Lähteet == Luokka:Suomalaiset televisionäyttelijät Luokka:Vuonna 1992 syntyneet Luokka:Elävät henkilöt
Airut (täsmennyssivu)

Airut tarkoittaa muun muassa seuraavia: *Airut, näkövammaisten pistekirjoituslehti *viestin tuoja tai lähetti, kuriiri, etenkin kuvaannollisessa merkityksessä *Airut:aamujen, Tenhin albumi *Airut: ciwi, Tenhin EP
Villa d’Adda

Villa d’Adda on kunta Italian Lombardiassa. Kunnan asukasluku on 4 723 (31.12.2015) ja pinta-ala kuusi neliökilometriä. == Lähteet == == Aiheesta muualla == Luokka:Bergamon maakunnan kunnat
Francisco Clavel Gil

Francisco Clavel Gil (s. 3. joulukuuta 1935) on meksikolainen roomalaiskatolinen piispa. Hänet vihki papiksi Méxicon arkkihiippakuntaan Miguel Darío Miranda y Gómez 29. kesäkuuta 1959. Hänet nimitettiin Méxicon vihkipiispaksi ja Macomadeksen titulaaripiispaksi 27. kesäkuuta 2001. Piispaksi vihkiminen seurasi 15. elokuuta. Pääkonsekraattorina toimi Norberto Rivera Carrera, jota avustivat Giuseppe Bertello ja Onésimo Cepeda Silva.Catholic-Hierarchy.org: Bishop Francisco Clavel Gil Clavel Gil jäi eläkkeelle 28. toukokuuta 2013. == Lähteet == Luokka:Meksikolaiset papit Luokka:Katoliset piispat Luokka:Vuonna 1935 syntyneet Luokka:Elävät henkilöt
Ignatius Menezes

Ignatius Menezes (s. 3. tammikuuta 1936) on intialainen roomalaiskatolinen piispa. Hänet vihittiin papiksi 21. joulukuuta 1963 ja nimitettiin Ajmerin ja Jaipurin hiippakunnan johtoon 15. marraskuuta 1978. Piispaksi vihkiminen seurasi 17. helmikuuta 1979. Pääkonsekraattorina toimi Leo D'Mello, jota avustivat Cecil DeSa ja Patrick Paul D'Souza.Catholic-Hierarchy.org: Bishop Ignatius Menezes Menezesin johtaman hiippakunnan jakauduttua 20. heinäkuuta 2005 hän on jatkanut toimintaansa Ajmerin piispana.Catholic-Hierarchy.org: Diocese of Ajmer Menezes syntyi Mangaloren hiippakunnan alueella.UCAN India: Bishop Ignatius Menezes == Lähteet == Luokka:Intialaiset katoliset piispat Luokka:Vuonna 1936 syntyneet Luokka:Elävät henkilöt
The Walking Dead (vuoden 1936 elokuva)

The Walking Dead on vuonna 1936 ensi-iltansa saanut yhdysvaltalainen kauhuelokuva, jonka on ohjannut Michael Curtiz ja jonka pääosaa näyttelee Boris Karloff. == Juoni == Karloff esittää vankilasta vapautunutta John Ellmania, josta tehdään syntipukki murhaan, jonka takana on salaliitto. Hänet tuomitaan väärin perustein. Murhan silminnäkijöinä on ollut kaksi lääketieteen opiskelijaa, jotka eivät kuitenkaan uskalla tulla todistamaan Ellmanin puolesta. Toinen todistajista kertoo kuitenkin tuomion jälkeen totuuden työnantajalleen tohtori Evan Beaumontille (Edmund Gwenn). He yrittävät saada kuvernöörille tiedon syyttömyydestä, jotta tämä kumoaisi tuomion, mutta Ellman ehditään teloittaa. Viranomaisten hyväksymänä Beaumont asentaa Ellmanille keinotekoisen sydämen, ja hänet saadaan palautettua henkiin. Hänen aivonsa ovat kuitenkin vaurioituneet, ja hänestä tulee zombi joka viihtyy hautausmalla, mutta hän pääsee kostamaan salaliittolaisille. Viitattu 10.7.2022. == Näyttelijät == Lähde: == Lähteet == == Aiheesta muualla == * Luokka:Vuoden 1936 yhdysvaltalaiset elokuvat Luokka:Michael Curtizin ohjaamat elokuvat Luokka:Yhdysvaltalaiset kauhuelokuvat Luokka:Yhdysvaltalaiset mustavalkoelokuvat
Airut (lehti)

Näkövammaisten Airut on vuodesta 1912 alkaen ilmestynyt Näkövammaisten liiton jäsenlehti, jota julkaisee Näkövammaisten liitto. Lehti on ilmestynyt nimellä Näkövammaisten Airut vuodesta 1980. Aiemmin se ilmestyi nimellä Sokeain Airut.Näkövammaisten lehti 100 vuotta. Yle.fi, uutiset 4.5.2012. Viitattu 4.4.2023. Lehti on luettavissa printtilehtenä, pistekirjoituksella, Daisy- äänilehtenä (cd ja Daisy-online), Luetus-julkaisuna, verkkolehtenä ja verkko- pdf:nä. Airut. Näkövammaisten keskusliitto. Viitattu 4.4.2023. ==Lähteet== Luokka:Suomalaiset järjestölehdet Luokka:Näkövammaisuus
Jenny Spennert

Jenny Juliana Spennert, oli suomalainen oopperalaulaja. Hän aloitti varieteelaulajana ja teki sittemmin kansainvälisen uran oopperalaulajana. Jenny Spennert syntyi porvarisperheeseen. Hän sai jo nuorena opetusta pianonsoitossa, tanssissa ja laulussa. Laulunopettajana Jennyllä oli Abraham Ojanperä ja tanssinopettajana Elise Littson. Jenny kiinnitettiin 17-vuotiaana esiintyjäksi Svenska Teaterniin, jossa hän jatkoi avioitumiseensa vuoteen 1898 asti. Avioliitto liikemies William Göhlen kanssa päättyi eroon vuonna 1903. Ainoa lapsi kuoli jo sylivauvana. Avioeronsa jälkeen Spennert debytoi varieteelaulajana Helsingin Seurahuoneella 2. toukokuuta 1903. Hän oli ensimmäisiä suomalaisia varietee-esiintyjiä. Spennert menestyi ja esiintyi seuraavien parin vuoden aikana eri puolilla Eurooppaa. Spennert opiskeli lauluaan ja kehitti ääntään edelleen. Muutaman vuoden sisällä hän siirtyikin menestyksekkäästi oopperalavoille. Vuosina 1913–1914 Spennert levytti joukon suomen- ja ruotsinkielisiä sävellyksiä Gramophone- ja levymerkeille. Aktiivinen esiintymisura päättyi 1910-luvulla. Spennert yritti paluuta esiintymislavoille vuosina 1918 ja 1925, mutta vastaanotto oli nihkeää. Julkaistuaan vuonna 1945 elämäkertansa, jonka käsikirjoitti teatterikriitikko Raoul af Hällström, Spennert järjesti vielä muutamia konsertteja vuosina 1947 ja 1949. == Lähteet == == Aiheesta muualla == * Luokka:Suomalaiset sopraanot Luokka:Vuonna 1879 syntyneet Luokka:Vuonna 1950 kuolleet
Iron Monkey (yhtye)

Iron Monkey oli sludge metal -yhtye Nottinghamista Englannista. Yhtye toimi vuosina 1994-1999 julkaisten kaksi studioalbumia, yhden kokoelma-, yhden split- ja yhden EP-albumin. == Jäsenet == ===Alkuperäinen kokoonpano=== * Justin Greaves - rummut * Johnny Morrow - laulu * Jim Rushby - kitara * Steve Watson - kitara * Doug Dalziel - bassokitara ===Viimeinen kokoonpano=== * Justin Greaves - rummut * Johnny Morrow - laulu * Stu O'Hara - kitara * Dean Berry - kitara * Doug Dalziel - bassokitara == Diskografia == ===Studioalbumit=== * Iron Monkey (1996) * Our Problem (1998) * 9-13 (2017) ===Kokoelmat=== * Ruined by Idiots (2002) ===Split-albumit=== * Iron Monkey/Church of Misery (1999) (yhdessä Church of Miseryn kanssa). ===EP- levyt=== * We've Learned Nothing (1999) == Lähteet == Iron Monkey Discogs.com- sivustolla Luokka:Brittiläiset metalliyhtyeet
Hämeen Heimoliitto

Hämeen Heimoliitto r.y. oli suomalainen järjestö, joka pyrki edistämään hämäläisyyttä koskevan tiedon tuottamista, tallentamista sekä hyödyntämistä. Toimialueena oli historiallinen Hämeen maakunta ja yhdistyksen kotipaikka Hämeenlinna. Yhdistyksen toiminta päättyi 2018 ja sen perinnettä jatkamaan perustettiin Hämeen Heimoliiton Säätiö sr. Yhdistys perustettiin 1. maaliskuuta 1925 Hämeenlinnassa. Heimoliitto toimi yhteistyössä kaikkien Hämeestä ja hämäläisyydestä sekä sen historiasta, nykyisyydestä ja tulevaisuudesta kiinnostuneiden kanssa. Yhteistyökumppaneihin kuuluivat myös alueen kotiseutuyhdistykset, asukasyhdistykset, kunnat ja seurakunnat. Liitto oli jäsenenä Suomen Kotiseutuliitossa. Heimoliitto tuotti julkaisuja Hämeestä ja hämäläisyydestä. Vuosina 1928–2012 on julkaistiin noin 16 000 sivua tekstiä Hämeestä ja hämäläisistä, esimerkiksi yhdeksänosainen Hämeen historia vuosina 1948–1985 sekä Hämeenmaa-sarja, jossa on ilmestynyt 20 erillistä osaa. 1930-luvulla on tehty aloite keräämällä nimiä adressiin historiallisen Hämeen linnan vapauttamiseksi vankilakäytöstä. Sen allekirjoitti 63 Hämeen kuntaa ja 1 747 yksityishenkilöä. Liitto vauhditti yhdistysmuotoisen luonnonsuojelutyön kehittymistä Hämeessä, edisti kotiseutuyhdistysten syntymistä ja on myötävaikuttanut maakunnan museotoiminnan kehittymiseen museoneuvojien avulla muun muassa perustaminen, uudelleen järjestäminen ja luettelointi sekä museoretkeily. == Aiheesta muualla == *Hämeen Heimoliitto. Facebook Luokka:Häme Luokka:Kotiseutuyhdistykset Luokka:Entiset suomalaiset järjestöt
Tapani Permiläinen

thumb|160px| Pyhä Stefan Permiläinen kaataa paikallisten pakanoiden pyhänä pitämän koivun Ust-Vymissä. Sittemmin paikalle rakennettiin ortodoksinen kirkko. Stefan Permiläinen, toisinaan suomeksi myös Tapani Permiläinen, (, maalliselta nimeltä Stepan Simeonovitš Hrap, Степа́н Симеонович Храп, Veliki Ustjug 1340 – Moskova 1396) oli myöhemmin Permin piispaksi edennyt ja ortodoksisen kirkon pyhimykseksi kohotettu venäläinen lähetyssaarnaaja, joka loi 1370-luvulla komin kirjakielen ja muinaispermiläisen aakkoston, eli aburin, jolla sitä kirjoitettiin. Lisäksi hän käänsi komiksi ortodoksisen kirkon jumalanpalvelustekstejä ja osia Raamatusta. Stefan Permiläinen saapui vuonna 1379 nykyisen Komin tasavallan alueelle käännyttämään alueen asukkaita kristinuskon piiriin. Lähetystyönsä tukikohdaksi hän perusti kirkon Ust- Vymiin. == Lähteet== ==Aiheesta muualla== *Pyhä Stefan Permiläinen (ortodoksi.net) *Jazyki narodov Rossii v Internete (peoples.org.ru) Luokka:Venäläiset piispat Luokka:Venäläiset pyhät Luokka:Kominkieliset kirjailijat Luokka:Lähetyssaarnaajat Luokka:Vuonna 1340 syntyneet Luokka:Vuonna 1396 kuolleet Luokka:Ortodoksiset piispat Luokka:Perm
The Walking Dead (EP)

The Walking Dead on Saint Vitus -yhtyeen EP-levy vuodelta 1985, jonka julkaisi SST Records. Levy julkaistiin alun perin vinyylilevynä, ja myöhemmin CD:nä vuonna 2010. == Kappaleet == # # # == Kokoonpano == * Scott Reagers – laulu * Dave Chandler – kitara * Mark Adams – bassokitara * Armando Acosta – rummut == Arvostelut == * The Metal Observer: 7.5/10http://www.metal- observer.com/articles.php?lid=1&sid;=1&id;=17876 ==Lähteet== == Aiheesta muualla == * * The Walking Dead discogs.com -sivustolla Luokka:Vuoden 1985 EP:t Luokka:Yhdysvaltalaiset metallialbumit
Elsa Puolanne

Elsa Mirjam Kaarina Puolanne (synt. Spolander, 1906 Orimattila – 1996) oli suomalainen tanssitaiteilija ja voimistelunopettaja. Puolanne syntyi apteekkari Johan Spolanderin ja hänen vaimonsa Maria Spolanderin kahdeksanlapsisen perheen kuopuksena. Suomen itsenäistyttyä suurin osa perheestä muutti sukunimekseen Puolanteen. Perheen isän kuoltua keuhkokuumeeseen vuonna 1917 äiti muutti nuorimpien lasten kanssa Helsinkiin. Elsa opiskeli Helsingin yliopistossa ja valmistui notaariksi. Vuonna 1926 Puolanne aloitti voimistelu- ja tanssiopinnot yksityisessä koulussa. Puolanne esiintyi ensi kerran koulun kevätnäytöksessä vuonna 1929. Samana vuonna hän aloitti voimistelunopettajan opinnot ja valmistui vuonna 1932. Opintojen ohella hän työskenteli opettajana ja ohjaajana eri puolilla ja jatkoi tehtävissä myös valmistumisensa jälkeen. Puolanne oli myös Suomen Naisten Liikuntakasvatusliiton joukkueen jäsen. Lisäksi hän toimi Kisakenttä-lehden avustajana. Vuonna 1933 Puolanne esitti ensimmäisen sooloesityksensä Loitsu. Puolanne teki 1930-luvulla useita opintoretkiä Saksaan ja Itävaltaan. Hän olikin mukana tuomassa Suomeen uutta saksalaisperäistä naisvoimistelua, joka oli lähellä tanssia. Vuonna 1944 hän perusti Mirri Karpion kanssa oman tanssikoulun. Puolanne ja Karpio olivat keskeisiä vaikuttajia suomalaisessa Krisnamurti-liikkeessä. == Lähteet == Luokka:Suomalaiset tanssijat Luokka:Vuonna 1906 syntyneet Luokka:Vuonna 1996 kuolleet Luokka:Suomalaiset voimistelijat
Per Se

Per Se on ravintola New Yorkissa Yhdysvalloissa. Ravintolan omistaa Thomas Keller, ja se sijaitsee Time Warner Centerin neljännessä kerroksessa. The New York Times on kehunut ravintolaa New Yorkin parhaimmaksi, ja Restaurant-lehden järjestämässä Maailman 50 parasta ravintolaa -äänestyksessä se sijoittui kuudenneksi vuonna 2012. Ravintolalla on täydet kolme Michelin- tähteä.http://ny.eater.com/archives/2012/10/michelin_guide.php Per Se avattiin helmikuussa 2004. Sen omistajana ja pääkokkina toimii Thomas Keller. == Lähteet == == Aiheesta muualla == * Virallinen sivusto Luokka:Ravintolat Manhattanilla Luokka:Midtown (Manhattan)
Aloysius Paul D’Souza

Aloysius Paul D’Souza (s. 21. kesäkuuta 1941) on intialainen roomalaiskatolinen piispa. Hänet vihittiin papiksi Mangaloren hiippakuntaan 3. joulukuuta 1966 ja nimitettiin sen vihkipiispaksi sekä Duran titulaaripiispaksi 11. tammikuuta 1996. Piispaksi vihkiminen seurasi 15. toukokuuta. Pääkonsekraattorina toimi Basil Salvadore D’Souza, jota avustivat Alphonsus Mathias ja Patrick Paul D’Souza.Catholic-Hierarchy.org: Bishop Aloysius Paul D’Souza D’Souza sai 8. marraskuuta 1996 nimityksen Mangaloren piispaksi. == Lähteet == Luokka:Intialaiset katoliset piispat Luokka:Vuonna 1941 syntyneet Luokka:Elävät henkilöt
Patrick Paul D’Souza

Patrick Paul D’Souza (28. huhtikuuta 1928 Bendur – 16. lokakuuta 2014) oli intialainen roomalaiskatolinen piispa. Hänet vihittiin papiksi 20. joulukuuta 1953 ja nimitettiin Banarasin hiippakunnan johtoon 5. kesäkuuta 1970. Piispaksi vihkiminen seurasi 8. elokuuta. Pääkonsekraattorina toimi Valerian Gracias, jota avustivat Angelo Innocent Fernandes ja Leo D’Mello.Catholic- Hierarchy.org: Bishop Patrick Paul D’Souza Hiippakunnan nimi vaihdettiin 14. toukokuuta 1971 Varanasiksi.Catholic-Hierarchy.org: Diocese of Varanasi D’Souza jäi eläkkeelle 24. helmikuuta 2007. == Lähteet == Luokka:Intialaiset katoliset piispat Luokka:Vuonna 1928 syntyneet Luokka:Vuonna 2014 kuolleet
Alejo Zavala Castro

Alejo Zavala Castro (s. 31. joulukuuta 1941) on meksikolainen roomalaiskatolinen piispa. Hänet vihittiin papiksi Morelian arkkihiippakuntaan 17. joulukuuta 1966 ja nimitettiin Tlapan piispaksi 4. tammikuuta 1992. Piispaksi vihkiminen seurasi 25. maaliskuuta. Pääkonsekraattorina toimi Girolamo Prigione, jota avustivat Rafael Bello Ruiz ja Efrén Ramos Salazar.Catholic-Hierarchy.org: Bishop Alejo Zavala Castro Zavala Castro sai 19. marraskuuta 2005 nimityksen Chilpancingo-Chilapan piispaksi, jonka virkaan hänet asetettiin 14. helmikuuta 2006. == Lähteet == Luokka:Meksikolaiset papit Luokka:Katoliset piispat Luokka:Vuonna 1941 syntyneet Luokka:Elävät henkilöt
Pablo Cedano Cedano

Pablo Cedano Cedano (25. tammikuuta 1936 – 19. marraskuuta 2018Muere monseñor Pablo Cedano ) oli dominikaanilainen roomalaiskatolinen piispa. Hänet vihittiin papiksi 2. heinäkuuta 1967 ja nimitettiin Santo Domingon arkkihiippakunnan vihkipiispaksi sekä Vitan titulaaripiispaksi 31. toukokuuta 1996. Piispaksi vihkiminen seurasi 6. heinäkuuta. Pääkonsekraattorina toimi Nicolás de Jesús López Rodríguez, jota avustivat Juan Félix Pepén y Soliman ja François Robert Bacqué.Catholic-Hierarchy.org: Bishop Pablo Cedano Cedano == Lähteet == Luokka:Dominikaanilaiset papit Luokka:Katoliset piispat Luokka:Vuonna 1936 syntyneet Luokka:Vuonna 2018 kuolleet
To the Struggle Against World Terrorism

To the Struggle Against World Terrorism (Suom. Kamppailu maailman laajuista terrorismia vastaan) tunnetaan myös nimillä Tear of Grief ja the Tear Drop Memorial on Venäjän valtion lahjottama muistomerkki syyskuun 11. päivän iskussa kuolleiden muistolle. Muistomerkki sijaitsee Bayonnen kaupungissa Hudsonin piirikunnassa New Jerseyn osavaltiossa Amerikan Yhdysvalloissa. Muistomerkki paljastettiin 11. syyskuuta 2006 ja muistomerkin paljastivat Yhdysvaltain entinen presidentti Bill Clinton ja Venäjän silloinen pääministeri Vladimir Putin. Muistomerkki on 30 metriä korkea ja se on valmistettu pronssista ja muistomerkin keskellä kyyneltä esittävä osa on valmistettu ruostumattomasta teräksestä joka on 12 metriä korkea. Muistomerkki maksoi noin 12 miljoonaa Yhdysvaltain dollaria. Vuonna 2010 Foreign Policy -lehti listasi maailman rumimmat veistokset ja To the Struggle Against World Terrorism -muistomerkki oli yksi niistä. == Lähteet == Luokka:Yhdysvaltain muistomerkit Luokka:New Jerseyn rakennukset ja rakennelmat
Luis Gleisner Wobbe

Luis Gleisner Wobbe (s. 22. helmikuuta 1936 Iquique) on chileläinen roomalaiskatolinen piispa. Hänet vihittiin Opus Dein papiksi 11. elokuuta 1963 ja nimitettiin Rancaguan hiippakunnan vihkipiispaksi sekä Mididin titulaaripiispaksi 3. heinäkuuta 1991. Piispaksi vihkiminen seurasi 15. elokuuta. Pääkonsekraattorina toimi Jorge Arturo Augustin Medina Estévez, jota avustivat Adolfo Rodríguez Vidal ja Eladio Vicuña Aránguiz.Catholic- Hierarchy.org: Bishop Luis Gleisner Wobbe Gleisner Wobbe sai 10. heinäkuuta 2001 nimityksen La Serenan arkkihiippakunnan vihkipiispaksi. == Lähteet == Luokka:Chileläiset piispat Luokka:Katoliset piispat Luokka:Vuonna 1936 syntyneet Luokka:Elävät henkilöt
Francisco José Arnáiz Zarandona

Francisco José Arnáiz Zarandona (9. maaliskuuta 1925 Bilbao – 14. helmikuuta 2014) oli espanjalaissyntyinen, Dominikaanisessa tasavallassa toiminut roomalaiskatolinen piispa. Hänestä tuli jesuiitta 30. toukokuuta 1941, ja hän sai pappisvihkimyksensä 15. heinäkuuta 1955. Hänet nimitettiin Santo Domingon arkkihiippakunnan vihkipiispaksi ja Legeksen titulaaripiispaksi 2. joulukuuta 1988. Piispaksi vihkiminen seurasi 6. tammikuuta 1989. Pääkonsekraattorina toimi paavi Johannes Paavali II, jota avustivat Edward Idris Cassidy ja José Tomás Sánchez.Catholic-Hierarchy.org: Bishop Francisco José Arnáiz Zarandona, S.J. Arnáiz Zarandona jäi eläkkeelle 31. heinäkuuta 2002. == Lähteet == Luokka:Espanjalaiset papit Luokka:Dominikaanilaiset papit Luokka:Katoliset piispat Luokka:Jesuiitat Luokka:Vuonna 1925 syntyneet Luokka:Vuonna 2014 kuolleet
Madeline Zima

Madeline Rose Zima (s. 16. syyskuuta 1985 New Haven, Connecticut) on yhdysvaltalainen näyttelijä. Hänet tunnetaan erityisesti televisiosarjasta Nanny, jossa hän esitti Grace Sheffieldiä. Hän on myös näytellyt sarjoissa Californication ja Heroes. Elokuvassa Käsi, joka kehtoa keinuttaa (1992) hän esitti perheen pientä tytärtä, Emmaa. == Lähteet == == Aiheesta muualla == * Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Vuonna 1985 syntyneet Luokka:Elävät henkilöt
Ready to Fall

__NOTOC__ Ready to Fall on yhdysvaltalaisen punk-yhtye Rise Againstin ensimmäinen single heidän neljänneltä studioalbumiltaan The Sufferer & The Witness. Single sijoittui parhaimmillaan sijalle 13 Billboardin Modern Rock Tracks -listalla. Kappaleelle tehtiin myös ilmastonmuutoksesta ja eläinten oikeuksista kertova musiikkivideo, joka kuvattiin vuonna 2006 Brandywine Falls Provincial Parkissa Kanadassa. == Aiheesta muualla == * Ready To Fall -musiikkivideo Youtube (VEVO) Luokka:Vuoden 2006 kappaleet Luokka:Rise Againstin kappaleet
Joseph Lafontant

Joseph Lafontant (s. 17. joulukuuta 1937 Jacmel) on haitilainen roomalaiskatolinen piispa. Hänet vihki papiksi Port-au-Princen arkkihiippakuntaan François-Marie-Joseph Poirier 29. kesäkuuta 1963. Hänet nimitettiin Port-au-Princen vihkipiispaksi ja Gilban titulaaripiispaksi 25. marraskuuta 1986. Piispaksi vihkiminen seurasi 25. tammikuuta 1987. Pääkonsekraattorina toimi Bernardin Gantin, jota avustivat François-Wolff Ligondé ja Léonard Pétion Laroche.Catholic-Hierarchy.org: Bishop Joseph Lafontant Lafontant jäi eläkkeelle 27. heinäkuuta 2013. == Lähteet == Luokka:Haitilaiset papit Luokka:Katoliset piispat Luokka:Vuonna 1937 syntyneet Luokka:Elävät henkilöt
Tadeusz Rakoczy

Tadeusz Rakoczy (s. 30. maaliskuuta 1938) on puolalainen roomalaiskatolinen piispa. Hänet vihki papiksi Krakovan arkkihiippakuntaan Karol Józef Wojtyła (tuleva paavi Johannes Paavali II) 23. kesäkuuta 1963. Hänet nimitettiin 25. maaliskuuta 1992 Bielsko-Żywiecin hiippakunnan johtoon, ja piispaksi konsekroinnin suoritti 26. huhtikuuta Johannes Paavali II, jota avustivat Franciszek Macharski ja Angelo Sodano.Catholic-Hierarchy.org: Bishop Tadeusz Rakoczy == Lähteet == Luokka:Puolalaiset papit Luokka:Katoliset piispat Luokka:Vuonna 1938 syntyneet Luokka:Elävät henkilöt
Janusz Edmund Zimniak

Janusz Edmund Zimniak (6. syyskuuta 1933 – 24. toukokuuta 2024) oli puolalainen roomalaiskatolinen piispa. Hänet vihki papiksi Katowicen hiippakuntaan Franciszek Sonik 9. syyskuuta 1956. Hänet nimitettiin Katowicen vihkipiispaksi ja Polinianumin titulaaripiispaksi 25. syyskuuta 1980. Piispaksi vihkiminen seurasi 4. marraskuuta. Pääkonsekraattorina toimi Herbert Bednorz, jota avustivat Józef Benedykt Kurpas ja Czeslaw Domin.Catholic- Hierarchy.org: Bishop Janusz Edmund Zimniak Zimniak sai 25. maaliskuuta 1992 nimityksen Bielsko-Żywiecin vihkipiispaksi, jona hän toimi, kunnes jäi eläkkeelle 16. tammikuuta 2010. == Lähteet == Luokka:Puolalaiset papit Luokka:Katoliset piispat Luokka:Vuonna 1933 syntyneet Luokka:Vuonna 2024 kuolleet
Juha Rosma

Juha Erkki Rosma (s. 30. huhtikuuta 1948 Helsinki) on suomalainen elokuvaohjaaja. Hän on ohjannut elokuvat Huomenna (1986), Harmagedon (1986) ja Kuka on Joe Louis? (1992), televisioelokuvat Rondaus (1994) ja Levoton rauha (2009) sekä useita jaksoja eri televisiosarjoihin, kuten Isänmaan kaikuja (1990), Kvartetti (1991), Onnellisia ihmisiä (1995), Vaarallinen kevät (1999), Mahtihäät (2000), Sitoutumisen alkeet (2007), Stalkkeri (2012), Tehdas (2013), Tie Eedeniin (2003–2005), Kotikatu (1995–2012) ja Uusi päivä (2010–2018). Hän on ohjannut myös Tampereen Teatteriin, Tampereen Työväen Teatteriin, Kemin kaupunginteatteriin ja Hämeenlinnan kaupunginteatteriin sekä useita kuunnelmia. == Ura == Rosma tuli ylioppilaaksi Tapiolan lukiosta (1967). Hän suoritti valtiotieteen kandidaatin tutkinnon Helsingin yliopistossa) (1972) ja sai stipendin opiskelemaan elokuvaa Puolassa. Hän työskenteli Mainos-TV:n filmitoimittajana 1970–1975 ja Taideteollisen korkeakoulun elokuvataiteen laitoksen lehtorina, yliopettajana ja apulaisprofessorina vuosina 1975–1990. TV2:n teatteripäällikön tehtävässä Rosma aloitti vuonna 1997 ja Yleisradion draamapäällikkönä 2002-2007. Ennen ensimmäistä pitkää näytelmäelokuvaansa Rosma oli ohjannut kahdeksan lyhytelokuvaa ja pitkän tv-elokuvan Tähdenlento (1985). Elokuvan Huomenna tarina syntyi yhteistyössä Jukka Vienon kanssa. Harmagedon – erään maailman loppu perustui Jussi Parviaisen Jumalan rakastaja -näytelmän roolihahmoon Juska Paarma, jota Parviainen itse näytteli oman käsikirjoituksensa pohjalta. Nyrkkeilyaiheisen suomalais-puolalaisen yhteistuotantoelokuvan Kuka on Joe Louis? käsikirjoitus syntyi yhdessä puolalaisen Cezary Harasimowiczin kanssa. Rosma on ollut Suomen elokuvaohjaajaliiton puheenjohtaja 1986–1996), Pohjoismaisen elokuvaohjaajaliiton puheenjohtaja 1996–1998, Suomen elokuvasäätiön hallituksen puheenjohtaja 1996–1997) sekä valtion elokuvataidetoimikunnan puheenjohtaja 1997–2003. Elokuvataiteen valtionpalkinnon Rosma on saanut kolmesti ja kahdesti hänet on palkittu Venlalla. Vuoden 2008 Venla-gaalassa Juha Rosma sai parhaan ohjaajan palkinnon TV2:lle tekemästään Sitoutumisen alkeet -sarjasta sekä vuonna 2000 sarjasta Vaarallinen kevät. Rosma on Ringside Club ry:n sekä Suomen Nyrkkeilysäätiön puheenjohtaja. ==Julkaisuja== * Elokuvadramaturgian salaisuudet 1984. Helsinki: Suomen elokuvasäätiö. ISBN 951-9349-34-0 ==Lähteet== == Aiheesta muualla == Juha Rosma Internet Movie Databasessa Luokka:Suomalaiset elokuvaohjaajat Luokka:Taideteollisen korkeakoulun professorit Luokka:Suomalaiset professorit Luokka:Vuonna 1948 syntyneet Luokka:Elävät henkilöt
V-S Bussipalvelut

thumb|V-S Bussipalveluiden bussi Turussa linjalla P3 V-S Bussipalvelut Oy on turkulainen liikennöitsijä. Turussa yhtiö ajaa Fölin tilaamaa sopimusliikennettä ja hoitaa linjojen 72, 700-708, P1, P2 ja P3 liikenteen. Yhtiö on myös menestynyt HSL-alueen kilpailutuksissa voittaen pienkalustoliikennettä Espoosta ja Helsingistä (linjat 15, 116, 117, 119, 137, 138, 148, 149, 166, 167, 168, 169, 207, 229, 232, 241, 242). Lisäksi yhtiö voitti Imatran paikallisliikenteen kilpailutuksen kymmeneksi vuodeksi. Yhtiö voitti myös Lappeenrannan joukkoliikenteen seutulinjat 112 ja 121. == Lähteet == Luokka:Suomalaiset linja-autoyhtiöt Luokka:Turun liikenne
Victor Emilio Masalles Pere

Victor Emilio Masalles Pere (s. 29. kesäkuuta 1961 Barcelona) on espanjalaissyntyinen, Dominikaanisessa tasavallassa uransa luonut roomalaiskatolinen piispa. Hänet vihki papiksi Santo Domingon arkkihiippakuntaan Nicolás de Jesús López Rodríguez 7. heinäkuuta 1991. Hänet nimitettiin Santo Domingon vihkipiispaksi ja Girban titulaaripiispaksi 8. toukokuuta 2010. Piispaksi vihkiminen seurasi 29. kesäkuuta. Pääkonsekraattorina toimi López Rodríguez, jota avustivat Józef Wesołowski ja Jesús María de Jesús Moya.Catholic-Hierarchy.org: Bishop Victor Emilio Masalles Pere == Lähteet == Luokka:Espanjalaiset papit Luokka:Dominikaanilaiset papit Luokka:Katoliset piispat Luokka:Vuonna 1961 syntyneet Luokka:Elävät henkilöt
Joonas Granberg

thumb|Joonas Granberg vuonna 2012. Joonas Granberg (s. 30. joulukuuta 1986 Turku) on suomalainen golf-ammattilainen. Granberg pelaa parhaillaan Aasian ammattilaiskiertueella, jossa hänen paras saavutuksensa on Worldwide Holding Sealong Masters -turnauksen voitto vuonna 2011. Vuosina 2008 ja 2009 Granberg pelasi Euroopan haastajakiertueella. ==Aiheesta muualla== * http://golfpiste.com/kilpagolf/?p=uutiset&newsid;=82887&cid;=11 Luokka:Suomalaiset golfaajat Luokka:Vuonna 1986 syntyneet Luokka:Elävät henkilöt
Bourg-en-Bressen arrondissementti

Bourg-en-Bresse Bourg-en-Bresse Hallintoalue: Rhône-Alpes Departementti: Ain Aliprefektuuri: Bourg-en-Bresse Kantoneita: 24 Kuntia: 219 Pinta-ala: 3 105 km² Asukasluku: 332 313 Bourg-en-Bresse on arrondissementti itäisessä Ranskassa Ainin departementissa. Bourg-en-Bressen hallintokeskus on Bourg-en- Bresse. Arrondissementti jakautuu 24 kantoniin ja 219 kuntaan. Vuonna 2008 arrondissementin asukasluku oli 332 313. ==Lähteet== Luokka:Ain Luokka:Ranskan arrondissementit
Édouard Dermit

Édouard Dermit tai Dermithe, syntyisin Antoine Dermit (18. tammikuuta 1925 Pazin, Italia (nykyinen Kroatia) – 15. toukokuuta 1995 Pariisi, Ranska) oli ranskalainen näyttelijä ja kuvataiteilija. Édouard Dermit oli monitaiteilija Jean Cocteaun adoptiopoika ja hänen satunnainen rakastajansakin. Samoin hän oli Cocteaun ainoa perillinen.Edouard Dermit, l'Ange Heurtebise. Blogspot. Dermit’n ehkä merkittävin näyttelijäsuoritus oli Jean Cocteaun kirjoittaman romaanin mukaan tehdyssä ja Jean-Pierre Melvillen ohjaamassa elokuvassa Kauheat lapset (Les enfants terribles). Édouard Dermit tunnetaan myös taidemaalarina. Hänen kykynsä alalla oivalsi Cocteau, joka antoi hänelle myös henkilökohtaista opetusta taidemaalauksessa. Vuonna 1963 kuolleen Cocteaun aloittaman Ranskassa sijaitsevan Fréjusin Jerusalemin Notre Damen kappelin freskojen maalamisen loppuun saattaminen oli hänen merkittävin työnsä. Dermit osoitti kaupalliset kykynsä huolehtimalla Cocteaun hänelle antamasta perinnostä, jolle hän omistautui koko lopun elämänsä ajan. Hän myös käytti lempinimeään ”Doudou” koko elämänsä. Dermit’n poika Stephen myi Milly-la- Forêt’ssa sijaitsevan Cocteaun viimeisen asunnon Pierre Bergelle, joka oli Cocteaun kummipoika. Rakennus avattiin 23. kesäkuuta 2010 yleisölle ja sai nimekseen La Maison Cocteau. ==Filmografia== *1948 : Kaksoiskotka (L’Aigle à deux têtes, ohjaus Jean Cocteau ) *1950 : Kauheat lapset (Les Enfants terribles, ohjaus Jean-Pierre Melville : Paul) *1950 : Orfeus (Orphée, ohjaus Jean Cocteau : Cégeste) *1960 : Orfeuksen testamentti (Le Testament d’Orphée, ohjaus Jean Cocteau: Cégeste) *1965 : Thomas petkuttaja (Thomas l’imposteur, ohjaus Georges Franju : kapteeni Roy) ==Lähteet== Luokka:Ranskalaiset näyttelijät Luokka:Ranskalaiset taidemaalarit
Harp

Harp () on Priuralskin piirin länsiosissa sijaitseva kaupunkityyppinen taajama Jamalin Nenetsian autonomisen piirikunnan länsiosissa Luoteis-Siperiassa, aivan Ural-vuoriston itäpuolella, hieman Labytnangin kaupungista luoteeseen. Taajamassa on Labytnangista Komin Vorkutaan vievän radan rautatieasema. Harp sijaitsee noin sadan kilometrin päässä Vorkutan kaivoskaupungista. Vuoden 2010 väestönlaskennan mukaan Harpin teollisuustaajamassa asui 6 413 henkeä ja se oli koko 14 995 asukkaan kunnallispiirin suurin taajama. Harpissa sijaitsee IK-18 "Poljarnaja sova" (tunturipöllö) -niminen vankila elinkautisvangeille.http://www.fsin-atlas.ru/catalog/object/ik18harp/ Harpissa sijaitsee myös vankileiri numero 3, joka tunnetaan nimellä Napasusi. Rangaistussiirtola IK-3 on venäläisellä vankila-asteikolla ankarin eli ”erityisen kurin siirtola”. IK-3:ssa ovat viruneet mm. ukrainalainen elokuvaohjaaja Oleh Sentsov, öljy-yhtiö Jukosin perustajiin kuulunut Platon Lebedev ja aktivisti Aleksei Navalnyi, joka kuoli siellä kahden kuukauden vankeuden jälkeen. "Napapiirin susi" perustettiin osaksi gulag-järjestelmää 1960-luvulla. Siellä voidaan säilyttää kerralla 1 050:tä vankia. Vankisiirtola 3:n entiset vangit ovat kertoneet kidutuksesta. "Napapiirin susi" on Venäjän pohjoisin rangaistussiirtola. [ { "type": "ExternalData", "service": "geoshape", "ids": "Q1067697", "properties": {"fill": "#ff0000", "stroke": "#ff0000", "stroke-width": 2} } ] ==Lähteet== ==Aiheesta muualla== *Harpin taajamaan keskittynyt sivusto Luokka:Jamalin Nenetsian kaupunkimaiset taajamat
George Elokobi

George Nganyuo Elokobi (s. 31. tammikuuta 1986, Mamfe, Kamerun) on kamerunilainen jalkapalloilija, pelipaikaltaan vasen puolustaja. Hän pelaa tällä hetkellä Englannin Valioliigan Wolverhampton Wanderersissa. ==Ura== Elokobi muutti synnyinmaastaan Kamerunista Englantiin 16-vuotiaana, vuonna 2000. Hän aloitti pelaamaan alemmilla sarjatasoilla pelanneessa Dulwich Hamlet FC:ssä, josta siirtyi vuonna 2004 Colchester Unitediin. Sieltä matka jatkui vuonna 2008 Wolverhampton Wanderersiin, jossa Elokobi pääsi pelaamaan ensimmäistä kertaa urallaan Englannin korkeimmalla sarjatasolla, Valioliigassa. Wolverhampton lainasi Elokobin helmikuussa 2012 Nottingham Forestiin, loppukauden mittaisella sopimuksella. Luokka:Kamerunilaiset jalkapalloilijat Luokka:Vuonna 1986 syntyneet Luokka:Elävät henkilöt
Christophe Berra

Christophe Didier Berra (s. 31. tammikuuta 1985 Edinburgh, Skotlanti) on skotlantilainen jalkapalloilija, pelipaikaltaan puolustaja. Hän on edustanut skotlantilaisseura Heartsia sekä englantilaisseuroja Wolverhampton Wanderers ja Ipswich Town. == Ura == Berra aloitti ammattilaisuransa kasvattajaseurassaan Heartsissa, josta hän siirtyi vuonna 2009 Wolverhamptonin riveihin. Siirtosumman arvioidaan olleen noin 2,5 miljoonaa puntaa. Skotlannin maajoukkueessa Berra on pelannut toistaiseksi 41 A-maaottelua, joissa hän on tehnyt neljä maalia. Halutessaan Berra olisi myös voinut edustaa isänsä synnyinmaata Ranskaa, jonka joukkueeseen pääsemisessä hänellä olisi tosin ollut kova, lähes ylitsepääsemätön urakka. == Lähteet == Luokka:Skotlantilaiset jalkapalloilijat Luokka:Vuonna 1985 syntyneet Luokka:Elävät henkilöt
Linda Creed

Linda Epstein, o.s. Creed (6. joulukuuta 1948 Philadelphia, Yhdysvallat – 10. huhtikuuta 1986 Ambler, Pennsylvania, Yhdysvallat) oli yhdysvaltalainen lauluntekijä. Creed muutti 1960-luvun puolivälissä New Yorkiin ja työskenteli musiikkikustantamossa sihteerinä. Hän ei kuitenkaan löytänyt etsimäänsä työtä sanoittajana ja muutti pian takaisin Philadelphiaan. Lauluntekijän uransa hän aloitti vuonna 1971 Dusty Springfieldille tekemällään kappaleella ”Free Girl”. Samana vuonna hän kirjoitti Thom Bellin kanssa kappaleen ”Stop, Look, Listen (To Your Heart)”, jonka nauhoitti The Stylistics. Creed ja Bell jatkoivat yhteistyötä ja tekivät musiikkia Philadelphia International Records -yhtiön artisteille. The Spinners nauhoitti useita heidän kappaleitaan, mukaan lukien ”The Rubberband Man” (1976). Creed teki musiikkia myös muun muassa Johnny Mathisille, Teddy Pendergrassille ja Dionne Warwickille. Vuonna 1972 Creed meni naimisiin Stephen Lee Epsteinin kanssa ja sai tämän kanssa Roni-tyttären 1970-luvun puolivälissä. Vuonna 1976 perhe muutti Kaliforniaan. Vuonna 1977 Creedin ja Michael Masserin kappale ”The Greatest Love of All” otettiin Muhammad Alista kertovan Suurin-elokuvan musiikkiraidalle. Kappaleesta tuli kymmenen vuotta myöhemmin yksi Whitney Houstonin siihenastisen uran suurimmista hiteistä. Creedillä todettiin 26-vuotiaana rintasyöpä, joka lopulta johti hänen kuolemaansa huhtikuussa 1986 vain 36-vuotiaana. Hänen kuolemaansa seuraavana vuonna perustettiin rintasyöpäsäätiö Linda Creed Breast Cancer Foundation. Creedin kappaleista ovat myöhemmin tehneet menestyneitä cover-versioita muun muassa Roberta Flack, Michael Jackson, Smokey Robinson ja Rod Stewart. Hänet valittiin vuonna 1992 postuumisti Songwriters Hall of Fameen. == Lähteet == Luokka:Yhdysvaltalaiset lauluntekijät Luokka:Songwriters Hall of Fame Luokka:Vuonna 1948 syntyneet Luokka:Vuonna 1986 kuolleet
Diskreetti avaruus

Diskreetti avaruus on topologinen avaruus, jossa avaruuden kaikki osajoukot ovat avoimia. Tällainen diskreetti topologia voidaan määritellä missä joukossa tahansa. Jokainen diskreetti avaruus on metristyvä. Jos metriikka muodostetaan siten, että kahden pisteen etäisyys d(x,y) = 1, jos x ≠ y, ja d(x,x) = 0, tämän metriikan määräämä topologia on diskreetti topologia.. == Lähteet == Luokka:Topologiset avaruudet
Bob Crewe

Stanley Robert ”Bob” Crewe (12. marraskuuta 1931 Newark, New Jersey – 11. syyskuuta 2014 Scarborough, Maine) oli yhdysvaltalainen laulaja ja äänitetuottaja. Hän aloitti uransa vuonna 1953 laulajana yhdessä Frank Slayn kanssa ja ryhtyi vuonna 1956 tuottajaksi The Rays -yhtyeelle. Slay ja Crewe muuttivat Philadelphiaan tuottajiksi ja laulunkirjoittajiksi Swan Records -yhtiölle. Heidän yhteistyönsä jatkui vuoteen 1959 asti. 1960-luvun alussa Crewe toimi tuottajana ja laulunkirjoittajana (yhdessä Bob Gaudion kanssa) Frankie Vallin The Four Seasons -yhtyeelle. 1960-luvun puolivälissä hän työskenteli Mitch Ryder and the Detroit Wheels -yhtyeen kanssa tuottaen näille menestyskappaleet ”Devil with a Blues Dress”, ”Sock It to Me Baby” ja ”Shake a Tail Feather”. Vuonna 1969 Crewe perusti oman levy-yhtiönsä Crewe Recordsin. Myöhemmin hän työskenteli tuottajana Motown-yhtiössä. Esiintyjänä Crewen suurin hitti oli instrumentaali ”Music to Watch Girls By” vuonna 1966. Vuonna 1977 hän nauhoitti sooloalbumin Motivation. == Lähteet == === Viitteet === Luokka:Yhdysvaltalaiset laulajat Luokka:Yhdysvaltalaiset lauluntekijät Luokka:Yhdysvaltalaiset musiikkituottajat Luokka:Vuonna 1931 syntyneet Luokka:Vuonna 2014 kuolleet Luokka:Songwriters Hall of Fame
Topologinen sulkeuma

Topologinen sulkeuma on topologisen avaruuden osajoukon kosketuspisteiden joukko. Yhtäpitävästi se voidaan määritellä myös pienimmäksi suljetuksi joukoksi, joka sisältää annetun joukon. Olkoon (X,T) topologinen avaruus. Joukon A\subset X sulkeuma sisältää kaikki ne pisteet x\in X, joiden jokainen ympäristö kohtaa A:n. Joukon A sulkeumaa merkitään \bar{A}=cl(A)= \\{x\in X \ | \ x\text{:n jokainen ymparisto } U\in T \ \text{kohtaa } A\text{:n}\\}. Joukko on suljettu, jos ja vain jos sen sulkeuma on sama kuin joukko itse. Esimerkiksi reaalilukujen joukossa suljetun välin sulkeuma on väli itse. avoimen välin sulkeuma on vastaava suljettu väli, jolla on samat päätepisteet. == Lähteet == Luokka:Topologia
Matias Turkkila

Matias Turkkila (s. 1973 Helsinki) on suomalainen toimittaja ja poliittinen toimija. Turkkila on perussuomalaisten pää-äänenkannattajan Perussuomalaisen sekä Suomen Uutiset -verkkolehden päätoimittaja. Hän on myös maahanmuuttokriittisten keskustelijoiden Hommaforumin perustajajäsen ja entinen vetäjä. Hommaforum sai alkunsa Jussi Halla-ahon Scripta-blogin vieraskirjasta. Turkkila pääsi Timo Soinin puheenjohtajakaudella Perussuomalainen-lehden päätoimittajaksi toukokuussa 2012, ja kun Suomen Uutiset perustettiin vuonna 2014 ja julkaisu alkoi joulukuussa 2014, Turkkilasta tuli myös sen päätoimittaja. Turkkila on ollut myös ehdokkaana useissa kuntavaaleissa (2012, 2017, 2021) ja eduskuntavaaleissa (2019, 2023) perussuomalaisten listalta. ==Elämä== Turkkila on koulutukseltaan diplomi- insinööri. Hän liittyi perussuomalaisiin vuoden 2006 lopulla ja on toiminut Jussi Halla-ahon kampanjapäällikkönä. Turkkila on Hommaforumin perustajajäsen ja entinen vetäjä. Hän on toiminut Suomen Sisun varapuheenjohtajana mutta erosi yhdistyksestä alkuvuonna 2012. Hommaforumiin yhdistyi pian pieni Suomen Sisun oma keskustelupalsta joka lakkasi olemasta. Turkkila aloitti Perussuomalaisen päätoimittajana Timo Soinin puheenjohtajakaudella toukokuussa 2012. Vuonna 2014 lehden verkkoversion korvasi Suomen Uutiset -verkkolehti, jonka päätoimittaja Turkkila on myös. Suomen Uutiset oli aluksi Perussuomalainen-lehden verkkoversio, mutta pian se muotoutui lukijakunnaltaan laajemmaksi uutisverkkosivustoksi, joka heijastelee puolueen näkemyksiä ajankohtaisiin tapahtumiin. Entisen puoluejohtajan Soinin mukaan Turkkila oli primus motor siinä, että Jussi Halla-aho onnistui päihittämään Sampo Terhon vuoden 2017 puheenjohtajavaalissahttps://www.iltalehti.fi/politiikka/a/745b0774-e026-42c3-9d4c-955ccb45e571. ==Poliittinen ura== Turkkila sai vuoden 2012 kunnallisvaaleissa 276 ääntä ja toimii kaudella 2013–2017 Helsingin maahanmuutto- ja kotouttamisasioista vastaavan neuvottelukunnan puheenjohtajana. Hän oli ehdolla myös vuoden 2017 kuntavaaleissa ja vuoden 2019 eduskuntavaaleissa. Kuntavaaleissa 2021 Turkkila sai Helsingissä 250 ääntähttps://www.mtvuutiset.fi/vaalitulokset/kuntavaalit2021#!/ehdokas/helsinki/matias- turkkila-0484/483. Eduskuntavaaleissa 2023 Turkkila sai 472 ääntä Helsingin vaalipiirissähttps://tulos.vaalikone.fi/eduskunta2023/hs/candidate?id=V-01-0212. ==Näkemyksiä== Turkkila on arvostellut mediaa siitä, että se maalaa maahanmuuttajista siloiteltua kuvaa. Hänen mielestään median tehtäviin ei pitäisi kuulua monikulttuurisuuden edistämistä, vaan sen tulisi pitäytyä tiedonvälityksessä. == Yksityiselämä == Turkkila on naimisissa toimittaja Sanna Ukkolan kanssa. Turkkilalla on kaksi lasta. == Lähteet == == Aiheesta muualla == * Matias Turkkilan verkkosivut Luokka:Suomalaiset insinöörit Luokka:Suomalaiset päätoimittajat Luokka:Perussuomalaiset poliitikot Luokka:Elävät henkilöt Luokka:Vuonna 1973 syntyneet
Robert Guédiguian

Robert Guédiguian (3. joulukuuta 1953 Marseille, Ranska) on ranskalainen elokuvaohjaaja ja käsikirjoittaja. Guédiguianin esikoisohjaus on Dernier été vuodelta 1980. Hän käsikirjoittaa elokuvansa itse. Niiden tapahtumapaikkana on usein hänen kotikaupunkinsa Marseille. Guédiguianin elokuvat ovat realistisia työväenluokan kuvauksia. Hän itse pitää niitä lähes dokumentinomaisina.Harri Römpötti, Työläisen ongelmat ovat yhteisiä Helsingin Sanomat 5.5.2012 sivu C 3 Guédiguiania on verrattu Ken Loachiin ja Aki Kaurismäkeen, mutta hän sanoo eroavansa Kaurismäestä tyylinsä erilaisuudella. Kriitikko Harri Römpötin mukaan Kaurismäki tekee työväenluokkaelokuvistaan nostalgisen kiiltokuvamaisia, Guédiguianin elokuvat taas ovat ajankohtaisia. Ne ovat yleensä hyvin synkkiä, mutta Kilimanjaron lumissa (2011) on valoisampia sävyjä. Guédiguianin isä on syntyjään armenialainen. ==Filmografia== * Dernier été 1980 * Ki lo sa? 1985 * Rouge midi 1985 * Dieu vomit les tièdes 1991 * L'argent fait le bonheur 1993 * À la vie, à la mort! 1995 * Marius ja Jeannette (Marius et Jeannette) 1997 ohjaus, käsikirjoitus * À la place du coeur 1998 ohjaus * À l'attaque! 2000 * La ville est tranquille 2000 ohjaus, käsikirjoitus, tuottaja * Marie Jon kaksi rakastajaa (Marie-Jo et ses 2 amours) 2002 ohjaus, käsikirjoitus, tuottaja * Mon père est ingénieur 2004 ohjaus, käsikirjoitus, tuottaja * Le promeneur du champ de Mars 2005 ohjaus, tuottaja * Le voyage en Arménie 2006 * Lady Jane 2008 Ohjaus * L'armée du crime 2009 ohjaus * Kilimanjaron lumet (Les Neiges du Kilimandjaro) 2011 ohjaus, käsikirjoitus * Twist à Bamako 2021 ==Lähteet== ==Kirjallisuutta== *Bagh, Peter von: ”Meri on kuin valkokangas”, Robert Guédiguianin haastattelu, Filmihullu 4/2009. *Laurinen, Sampsa: ”Robert Guédiguian – vastarinnan väreissä”, Filmihullu 4/2009. *Mai, Joseph: Robert Guédiguian. Manchester University Press, 2017. ISBN 978-0-7190-9647-1. Luokka:Ranskalaiset elokuvaohjaajat Luokka:Ranskalaiset elokuvakäsikirjoittajat Luokka:Vuonna 1953 syntyneet Luokka:Elävät henkilöt
Provencen lentoasema

Marseille Provencen lentoasema () on lentoasema Marseillesta 27 kilometriä luoteeseen. ==Lähteet== Luokka:Ranskan lentoasemat Luokka:Bouches-du-Rhône
Sokea (maalaus)

Sokea on taiteilija Juho Rissasen vuonna 1899 vesivärein ja lyijykynällä maalaama teos, 120,5×81,5 cm. Ateneumin taidemuseo osti sen kokoelmiinsa vuonna 1916 (Hovingin kokoelma). Sokea on Juho Rissasen nuoruusvuosien mestariteoksia. Hän kuvaa tässä työssä sokeaa kansannaista arvokkaasti ja kypsästi. Maalauksessa keppinsä kanssa eteenpäin kulkeva vanha nainen kulkee maalaispihapiirissä keskittynein ilmein. Hänen tulee luottaa muihin aisteihinsa. Maalauksessa varsinkin kädet ja kuunteleva ilme tulevat esille. Vapaana olevassa kädessään naisella on pieni puinen kiulu, kuppi.Leena Ahtola- Moorhouse: Juho Rissanen: Sokea. Teoksessa Ateneum-opas. Toim. Timo Huusko, 2007, s.64. ISBN 978-951-53-2994-3 Juho Rissasta pidetään vahvana ihmisten kuvaajana. Hän maalasi kansanihmisiä, joista etenkin savolaiset olivat hänen mieliaiheitaan. Hän oli itsekin kotoisin vaatimattomista oloista Kuopion maalaiskunnasta. Mallina Sokea- työssä Rissasella oli 94-vuotias Heta Kauppinen Käärmelahdesta. Rissasen mukaan tärkeintä Sokea- maalauksessa oli sosiaalisen myötätunnon herättäminen onnetonta ihmistä kohtaan, taiteellinen kiinnostavuus oli hänestä toissijaista. Seuraavana vuonna, vuonna 1900, Rissanen sai pronssimitalin Pariisin maailmannäyttelyssä kahdeksan muun suomalaistaiteilijan kanssa. Rissanen sai sen nimenomaan teostensa Sokea ja Povarissa ansiosta.Marjo-Riitta Simpanen, 1997, Juho Rissanen ja suomalainen kansa, s. 49 Kuopion taidemuseon julkaisuja 23. Kuopio: Kuopion taidemuseo. ISBN 951-842-195-1 ==Lähteet== ==Aiheesta muualla== * Teos Suomen Kansallisgallerian sivuilla: Kokoelmat: Sokea. Luokka:Juho Rissasen maalaukset Luokka:Ateneumin kokoelmat
Tehokas otoskoko

Tehokas otoskoko on tunnusluku otanta-aineistojen analyysissä. Se ilmaisee sellaisen yksinkertaisella satunnaisotannalla toteutetun otannan otoskoon, jolla saadaan sama estimointitarkkuus (eli keskivirhe) kuin jollakin käytetyllä ryväsotanta-asetelman mukaisella, havaintotason otoskoolla. Tehokas otoskoko voidaan laskea seuraavasti: n_{eff} = \frac{n}{deff(\hat{t})}, missä n on todellinen otoskoko ja deff(\hat{t}) on totaaliestimaatin asetelmakerroin. Mikäli rypäiden sisäkorrelaatio on voimakas, tehokas otoskoko on tällöin pieni. Luokka:Tilastotiede